VS001731
Datum: 2000-01-17T01:00:00.000+01:00
datum_sodbe_i_stopnje: 2004-06-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: hudi primeri
odskodnina: 5.500.000,00 SIT
opombe: II Ips 115/2006 Reviziji tožeče stranke je bilo ugodeno, saj se je sodba druge stopnje spremenila spremenila tako, da se pritožba toženih strank zavrnila in potrdila sodba sodišča prve stopnje.

Opomba: Zaradi upoštevanja tožnikovega 30% soprispevka k nastanku škode, je sodišče ustrezno znižalo odškodnino na 3.850.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Fizični delavec.

## Škodni dogodek

Poškodovan na delovnem mestu pri čiščenju skobelnega stroja.

## Poškodba

Obsežne raztrganine z zdrobljenimi zlomi osnovnih členkov 2., 3., in 4. prsta desnice. Poškodbe so bile posebno hude v predelu 2. in 3. prsta, ki sta bila amputirana, ohranjen pa je bil 4. prst.

## Telesne bolečine

1.400.000,00 SIT Tožnik je prestajal 10 dni hude telesne bolečine, srednje hude bolečine 3 tedne, nato 4 mesece lahke bolečine. Tožnik ima še vedno bolečine v desni roki, predvsem pri spremembah vremena in težjih opravilih.

#### Hospitalizacija

7 dni, operativni poseg.

#### Ambulantno zdravljenje

4x pregled pri plastičnem kirurgu, 17x pregled pri osebnem zdravniku.

#### Rehabilitacija

Razgibavanje in redno kopanje poškodovanih prstov.

## Strah

450.000,00 SIT Tožnik je trpel hud primarni strah ob poškodbi, ki je zahtevala operativno zdravljenje z amputacijo 2 prstov, sekundarni strah je trajal 3 mesece, tožnik pa se bal okrnjenosti delovnih in nasploh življenjskih sposobnosti.

## Zmanjšanje življenjske aktivnosti

3.200.000,00 SIT Po poškodbi lahko tožnik uporablja le palec in mezinec desnice, vendar s tema dvema prstoma ni mogoče zadovoljivo prijemati predmetov, orodja, niti drobnih predmetov, ne more opravljati težjih del. Tožnik je zato postal invalid III. kategorije. Omejen je pri delu, športih, domačih opravilih.

## Skaženost

450.000,00 SIT Tožnik ima v celoti amputiran 2. in 3. prst, prstanec je upognjen v polkrog, je tanjši, deformiran, vidne so tudi brazgotine po amputaciji prstov in na upogibni strani prstanca.

---

ZOR člen 200, 203